Matís , í samstarfi við Íslandsbleikju , Háskólann á Akureyri , Keldur og spænska bóluefnisframleiðandann Hipra vinna að þróun sértæks bóluefnis fyrir bleikju . Ísland er stærsti framleiðandi bleikju í heiminum með um fjögur þúsund tonna framleiðslu á ári . Engin lyf , önnur en fyrirbyggjandi bóluefni , hafa verið notuð í bleikjueldinu í meira en áratug og allri efnanotkun er haldið í lágmarki . Sá sjúkdómur sem valdið hefur mestum afföllum í bleikjueldi undanfarin ár er kýlaveikibróðir . Bólusetning gegn sjúkdómnum , sem byggir á bóluefni þróað til notkunar í laxi , hefur ekki reynst nógu öflug til að verja bleikju þar til hún nær sláturstærð . Sjúkdómurinn veldur því umfangsmiklum afföllum og tekjutapi í greininni . Nú hafa þátttakendur verkefnisins , sem styrkt er af AVS rannsóknasjóðnum , hafið þróun á sértæku bóluefni gegn kýlaveikibróður fyrir bleikju með það að markmiði að koma á markað öflugu bóluefni sem nýtist í bleikjueldi . Verkefninu er stýrt af Íslandsbleikju og munu niðurstöður verkefnisins liggja fyrir seinni hluta árs 2019 .